cyanic-selkie/wikianc huggingface dataset:
เจมส์ สกอตต์ ดยุกที่ 1 แห่งมอนมัธ
เจมส์ สกอตต์ ดยุคแห่งมอนม็อธที่ 1 หรือ เจมส์ ครอฟต์ (ภาษาอังกฤษ: James Scott, 1st Duke of Monmouth หรือ James Crofts) (9 เมษายน ค.ศ. 1649 - (15 กรกฎาคม ค.ศ. 1685) เจมส์ สกอตต์ ดยุคแห่งมอนม็อธที่ 1 เกิดเมื่อวันที่ 9 เมษายน ค.ศ. 1649 ที่ร็อตเตอร์ดัมในประเทศเนเธอร์แลนด์และเสียชีวิตโดยการถูกประหารชีวิตที่หอคอยแห่งลอนดอน, อังกฤษ เจมส์ สกอตต์เป็นโอรสนอกกฎหมายของสมเด็จพระเจ้าชาร์ลส์ที่ 2 แห่งอังกฤษและพระสนมลูซิ วอลเตอร์ (Lucy Walter) ผู้ที่ติดตามพระองค์ไปลี้ภัยในยุโรปหลังจากที่พระราชบิดาของพระองค์--พระเจ้าชาร์ลส์ที่ 1--ทรงถูกปลงพระชนม์ ต่อมาตัวดยุคแห่งมอนม็อธเองก็ถูกประหารชีวิตเมื่อปี ค.ศ. 1685 หลังจากการพยายามโค่นราชบัลลังก์ของพระเจ้าเจมส์ที่ 2 ที่เรียกกันว่ากบฏมอนม็อธ (Monmouth Rebellion) โดยการประกาศตนว่าเป็นพระโอรสนอกสมรสของพระเจ้าชาร์ลส์ที่ 2 และเป็นโปรเตสแตนต์เพื่อสร้างความนิยมต่อประชาชนในอังกฤษในการเป็นปฏิปักษ์ต่อพระเจ้าเจมส์ผู้เป็นโรมันคาทอลิก
ดูเพิ่ม
1649 1685
วัดมหาชัย (จังหวัดมหาสารคาม)
วัดมหาชัย (พระอารามหลวง) หรือ วัดเหนือ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย เลขที่ 779 ถนนศรีราชวงศ์ ตำบลตลาด อำเภอเมือง จังหวัดมหาสารคาม
ประวัติ
วัดมหาชัย (พระอารามหลวง)  เดิมชื่อ   “วัดเหนือ”  เป็นวัดคู่บ้านคู่เมืองมหาสารคาม   ตั้งขึ้นเมื่อ  พ.ศ. 2408 ในสมัยพระบาทสมเด็จพระจอมเกล้าเจ้าอยู่หัว  รัชกาลที่ 4  แห่งกรุงรัตนโกสินทร์  โดยพระเจริญราชเดช  (กวด)  เจ้าเมืองมหาสารคามคนแรก  ร่วมกับประชาชนชาวมหาสารคามช่วยกันสร้างขึ้นให้เป็นวัดประจำเมือง    ตั้งอยู่บนเนื้อที่  10 ไร่ 3 งาน 82 ตารางวา  มีพระยาครูสุวรรณดี   ศีลสังวร  เป็นเจ้าอาวาสรูปแรก   ต่อมาเมื่อ  พ.ศ. 2472  พระสารคามมุนี  (สารภวภูตานนท์)  เจ้าอาวาสวัดรูปที่  18 เป็นเจ้าคณะจังหวัดมหาสารคามได้ขอเปลี่ยนชื่อจาก  “วัดเหนือ”  เป็น “วัดมหาชัย”  และเมื่อวันที่  27 กุมภาพันธ์  พ.ศ. 2527  วัดมหาชัยได้รับพระมหากรุณาธิคุณโปรดเกล้าฯ  ให้ยกฐานะขึ้นเป็นพระอารามหลวงชั้นตรี   ชนิดสามัญและโปรดเกล้าฯ  พระราชทานผ้ากฐินให้ส่วนราชการระดับกระทรวง  ทบวง  กรม  อัญเชิญมาทอดถวายเป็นประจำทุกปี   เมื่อพุทธศักราช  2519 กรมการศาสนาอนุญาตให้จัดตั้งเป็น  “ศูนย์วัฒนธรรมท้องถิ่นภาคตะวันออกเฉียงเหนือ”  หรือหอพิพิธภัณฑ์ท้องถิ่น    สำหรับเก็บรักษาและจัดแสดงโบราณวัตถุ
ปี พ.ศ. 2482 ทางรัฐบาลได้มีนโยบายให้มีการเปลี่ยนชื่อวัดทุกวัดในประเทศไทย เวลานั้นเจ้าคุณพระสารคามมุนี เป็นเจ้าคณะจังหวัดมหาสารคามและเจ้าอาวาส จึงได้ขอเปลี่ยนชื่อวัดเหนือมาเป็น “วัดมหาชัยมหาสารคาม” เพื่อเป็นการถูกต้องตามสภาพภูมิศาสตร์ ประวัติศาสตร์ ซึ่งได้มีพัฒนาการมาดังนี้
เริ่มจากในปี พ.ศ. 2404 พระขัติยวงษา (จันทร์) เจ้าเมืองร้อยเอ็ดมีใบบอกทูลเกล้า ขอบ้านลาดนางใยเป็นเมืองโดยขอท้าวมหาชัย(กวด) เป็นเจ้าเมือง ขอท้าวบัวทองเป็นอัครฮาด ขอท้าวไชยะวงศา(ฮึง) เป็นอัครวงศ์ และขอท้าวเถื่อน เป็นอัครบุตร ไปยังกรุงเทพฯ เพื่อกราบบังคมทูลเกล้าฯ
ทิศตะวันออกกว้าง 3 เส้น  18 วา
ทิศตะวันตกกว้าง 3 เส้น  18 วา
ทิศเหนือยาว 5 เส้น  15 วา
ทิศใต้ยาว 4 เส้น  12 วา
ซึ่งพื้นที่ตั้งวัดนั้นกว้างยาวเหมือนชายธง ในปีที่มีการบุกร้างถางพงนั้น ท้าวมหาชัย(กวด) ได้สร้างกุฏิ 1 หลัง หอฉัน 1 หลัง ศาลาการเปรียญ(หอแจก) 1 หลัง เป็นเพียงสำนักสงฆ์ ประชาชนเรียกว่า “วัดเหนือ” เพราะตั้งอยู่ทางเหนือน้ำโดยถือเอาทางน้ำไหลเป็นเครื่องหมาย
กรมการเมืองท้าวเพียเมืองมหาสารคามเห็นดีเห็นชอบในการตั้งวัดมหาชัย ซึ่งเจ้าเมืองได้วางแผนเอาไว้แล้ว แม้สารตราตั้งเมืองปรากฏว่าตั้งขึ้นเมื่อปีฉลู สัปศก จ.ศ.1227 ตรงกับวันที่  22  สิงหาคม พ.ศ. 2408 โดยที่พระราชทานมาเจริญราชเดช(กวด) พร้อมด้วยกรมการเมืองและท้าวเพียดำเนินการก่อสร้างโดยความพร้อมเพรียง
ครั้นต่อมาเมืองมหาสารคามมีผู้ย้ายมาจากหัวเมืองต่างๆ มาประกอบทำมาหาเลี้ยงชีพมากขึ้น  ต่างพากันขอปลูกบ้านเรือนในบริเวณด้านตะวันตกของวัด  มีบ้านเรือนของญาติโยมผู้อยู่มาโดยลำดับ  ทางวัดหาเจ้าอาวาส  สมภารเป็นหลักได้ยาก  บางปีก็หาสมภารไม่ได้ ขาดสมภารเจ้าอาวาสวัดหลายปีจึงเป็นเหตุให้ชาวบ้านปลูกบ้านเรือนอาศัยที่วัดตลอดมา
พ.ศ. 2470 เจ้าคุณสารคามมุนี  เห็นว่าพัทธสีมาหลังเก่านี้คับแคบไม่พอแก่พระภิกษุสงฆ์ – สามเณร  ทำกิจวัตรเช้า – เย็น  เพราะบรรจุได้เพียง  25  รูป  จึงสร้างพัทธสีมาหลังใหม่เมื่อปี  พ.ศ. 2470 ศาลาการเปรียญ สร้างเมื่อปี  พ.ศ. 2482 เสร็จเมื่อปี  พ.ศ. 2497 ปัจจุบันวัดมหาชัยมีเนื้อที่ตั้งทั้งหมด 10  ไร่  3  งาน  82.7/10  ตารางวา  โฉนดเลขที่  1682  มีที่ธรณีสงฆ์จำนวน  4  แปลง  เนื้อที่  3  ไร่  2  งาน  85  ตารางวา  โฉนดเลขที่  366,417  และ1567 นอกจากนั้น ในบริเวณวัดยังมีต้นไม้ที่หาดูได้ยากคือ  ต้นสาละ  ซึ่งเป็นต้นไม้ที่พระพุทธเจ้าเสด็จปรินิพพานใต้ต้นไม้นี้  ซึ่งทางวัดได้รับมอบจากอธิบดีกรมการศาสนานำมาปลูกตั้งแต่ปี  2509
ชาวบ้านยึดที่ดินวัด ครั้นต่อมาเจ้าอาวาสองค์ที่ 13 ชื่อพระโสม  เกิดมีคฤหัสถ์คนหนึ่งซึ่งอาศัยอยู่ในวัดทำผิดกฎหมายบ้านเมือง ฟ้องร้องคดีถึงเจ้าเมือง  ตุลาการปรับไหมตามกฎหมายซึ่งสมัยนั้นเจ้าเมืองตัดสินคดีความ  เจ้าเมืองลงโทษให้ทำเขื่อนวัดแทนการปรับไหม  และบังเอิญการปรับไหมให้ทำเขื่อนวัดนั้นมีกำหนดปักเสาเขตล้นวัดเข้ามา  คือล้อมเอาเฉพาะเขตแดนที่พระสงฆ์พำนักเท่านั้น  ไม่ให้ผู้ถูกปรับไหมทำเขื่อนยาวตามอาณาเขตเดิมของวัด  ภายหลังล่วงมาหลายปี  กลุ่มคนที่ขอปลูกบ้านเรือนในที่วัดนั้นได้รุกเอาที่ดินของวัดด้านทิศตะวันตกและทิศเหนือเป็นส่วนมาก
วัดคู่เมือง
ในปี พ.ศ. 2412 โปรดเกล้าฯ  ให้แยกเมืองมหาสารคามออกจากเมืองร้อยเอ็ดไปขึ้นกับกรุงเทพฯ  ยกฐานะอัครฮาด  อัครวงศ์  อัครบุตร  เมืองมหาสารคามขึ้นเป็นอุปฮาด  ราชวงศ์  ราชบุตร  ท้าวเจริญราชเดช  (ท้าวมหาชัย  กวด)  พร้อมด้วยกรมการเมืองท้าวเพียงเป็นผู้สร้างวัดนั้น  โดยเฉพาะปี  พ.ศ. 2408 นั้นปรากฏตามประวัติตั้งเมืองว่าพระเจริญราชเดชได้นิมนต์พระครูสุวรรณ์ดีศีลสังวร  มาเป็นเจ้าอาวาสองค์แรกและเถระภิเษก  ฮดสรง  (สรงน้ำ)  ให้เป็นหลักคำ  ชาวเมืองเรียกว่า  “ญาครูหลวงหลักคำ”  เรียกสั้นว่า  “ยาครูหลักคำ”  (บิดาพระครูสารคามมุนี  (สาร)  ภวภูตานนท์  ณ  มหาสารคาม)  ตามประวัติกล่าวว่า  ญาครูหลักคำสุวรรณ์ดีนี้  เป็นญาติพระเจริญราชเดช  (กวด)  ซึ่งเคยร่วมทุกข์ร่วมสุขกันมาแล้วในสมัยอุปสมบท  ชาวเมืองเรียกว่า  ท้าวกวดบ้าง  อาจารย์กวดบ้าง  เมื่อเป็นเจ้าเมืองแล้วจึงเห็นว่าพระครุสุวรรณ์ดีศีลสังวรมั่นคงในพระธรรมวินัยมีความรู้แตกฉานในบาลี  อรรถกถา  จึงอาราธนามาดำรงตำแหน่งหลักคำ  ภายหลังเรียกว่าเจ้าคณะเมือง  ตามประวัติพระเจริญราชเดชสืบเชื้อสายมาจากกษัตริย์เวียงจัรทน์  บรรพบุรุษเป็นเชื้อพระวงศ์บรรดาศักดิ์ว่า  วรเชษฐมหาชัยขัติยพงศ์  ต้นตระกูลของนครเวียงจันทร์
วิหาร (อุโบสถหลังเก่า)
เมื่อพระเจริญราชเดชพร้อมด้วยกรมการเมืองท้าวเพียตั้งวัดแล้วจึงสร้างโบสถ์คือ พัทธสีมา  (สิมบก)  ซึ่งในปีตั้งเมืองนั้นเอง  พัทธสีมาที่ตั้งขึ้นนั้นกว้าง  3.50  เมตร  ยาว  7.50  เมตร  ก่ออิฐถือปูน  มีเฉลียงรอบ  เสาไม้แก่น  มุงด้วยกระเบื้องดินเผาหลังคาลายกนกนาคช่อฟ้าใบระกาชะรอยจะเริ่มก่อสร้างเมื่อครั้งเป็นท้าวมหาชัย  (กวด)  นิมนต์พระญาครูผู้เฒ่าวัดหนองแวงค้ำน่างเป็นนวกรรมมัฏฐายี  อำนวยการก่อสร้าง  ซึ่งคนปูนเล่าว่า  นายช่างพัทธสีมาเป็นคนบ้านหนองแวงค้ำน่าง  ปัจจุบันเรียก  “บ้านแวงน่าง”  เมื่อท้าวมหาชัย  (กวด)  ได้รับบรรดาศักดิ์โปรดเกล้าฯ  เป็นพระเจริญราชเดชได้ผูกพัทธสีมาพอดีในปีนั้นนิมนต์พระญาครูเฒ่าวัดหนองแวงค้ำน่างนั้นเป็นพระอุปัชฌายะ  มีนาคเข้าอุปสมบทจำนวน  9  คน
พระประธาน
พระประธานที่สร้างขึ้นพร้อมพระอุโบสถนั้นรูปทรงสวยงามมาก ก่ออิฐถือปูนปางชนะมารแบบเชียงแสนล้านช้าง  ช่างที่ปั้นเป็นคนจีนเมืองกาฬสินธุ์แซ่ไหหลำ  ชื่อเจ็กจั้น  ลงรักปิดทอง  หน้าตักกว้าง  2  ศอก  4  นิ้ว  ชาวเมืองเคารพนับถือมาก  ปรากฏว่าถือน้ำพิพัฒน์สัตยาในพัทธสีมาหลังนี้ ภายหลังจึงเลิกไปที่วัดโพธิ์ศรีแทน
พิพิธภัณฑ์ท้องถิ่นภาคตะวันออกเฉียงเหนือวัดมหาชัย
พิพิธภัณฑ์ท้องถิ่นภาคตะวันออกเฉียงเหนือวัดมหาชัย จังหวัดมหาสารคาม เป็นสถานที่ซึ่งเก็บรวบรวมโบราณวัตถุต่างๆ ของภาคอีสาน เช่น ใบเสมาหิน พระพุทธรูปในสมัยโบราณ บานประตู คันทวยแกะสลัก อายุประมาณ 100-200 ปี นอกจากนี้ยังเป็นที่เก็บรวบรวมวรรณคดีภาคอีสานและพระธรรม ใบลาน อยู่เป็นจำนวนมาก
ที่ตั้ง วัดมหาชัย (พระอารามหลวง) เลขที่ 779 ถนนศรีราชวงศ์ ตำบลตลาด อำเภอเมือง จังหวัดมหาสารคาม
การติดต่อ 043-725786
เวลาเปิด-ปิดทำการ 09.00-16.00 น. ต้องติดต่อพระครูปลัดอุทัย อุทโย ก่อนเพื่อขอเข้าชมพิพิธภัณฑ์
ลักษณะการของการเก็บค่าเข้าชม ไม่เสียค่าเข้าชม
อเมริกาส์เน็กซต์ท็อปโมเดล ฤดูกาลที่ 2
อเมริกาส์เน็กซต์ท็อปโมเดล ฤดูกาลที่ 2 ออกอากาศเมื่อวันที่ 20 พฤษภาคม พ.ศ. 2546 จัดทำโดยสุดยอดนางแบบและพิธีกรรายการโทรทัศน์ ไทร่า แบงคส์ โดยคำโฆษณาประจำฤดูนี้ก็คือ "They are all gorgeous, but only one has what it takes"
มิธริล
มิธริล (Mithril) เป็นโลหะในจินตนาการจากนิยายแฟนตาซีเรื่อง ลอร์ดออฟเดอะริงส์ ของ เจ. อาร์. อาร์. โทลคีน และมีการนำไปใช้ในเกมส์ นวนิยายและการ์ตูน ที่มีเนื้อเรื่องแนวแฟนตาซีเช่น ไฟนอลแฟนตาซี เบอร์เซิร์ก
ในวรรณกรรมของ เจ. อาร์. อาร์. โทลคีน คำว่ามิธริลนั้นเป็นชื่อในภาษาซินดาริน มีชื่อเรียกกันทั่วไปว่าแร่เงินมอเรีย (มอเรียเป็นชื่อเหมืองแห่งหนึ่งในเนื้อเรื่อง) คุณสมบัติของมิธริลมีอธิบายไว้ในลอร์ดออฟเดอะริงส์ ตอน มหันตภัยแห่งแหวน ช่วงท้ายบทที่ 4 ว่า"มันสามารถตีแผ่ออกได้บางเหมือนทองแดง เงาแวววาวประดุจแก้ว พวกคนแคระนำมันมาทำเป็นโลหะอย่างหนึ่งซึ่งเบา แต่แข็งแรงกว่าเหล็กกล้า ความงามของมิธมิลคล้ายเงินธรรมดา แต่จะไม่มีวันหม่นหมองหรือคล้ำลง พวกพรายนิยมชมชอบมาก นำไปทำประโยชน์หลายอย่าง" ส่วนมูลค่าตอนแรกนั้นสูงกว่าทองคำสิบเท่า แต่เมื่อหายากยิ่งขึ้นก็ไม่สามารถประเมินค่าได้อีก
อเมริกาส์เน็กซต์ท็อปโมเดล ฤดูกาลที่ 2
The Girl Who Overslept
ออกอากาศ : 13 มกราคม 2547
สาวๆ ที่ผ่านการคัดเลือกถูกรับขึ้นรถบัสที่ตระเวนไปทั่วนิวยอร์ก ซึ่งทันทีที่พบหน้ากัน การแข่งขันก็เริ่มต้นขึ้นทันทีจากนั้นไทร่าก็พาผู้เข้าแข่งขันทั้งหมดไปเดินแบบครั้งแรกบนเรือนาวิกโยธิน ซึ่งไทร่ารู้สึกว่า สาวๆ เหล่านี้ยังคงขาดทักษะในการเป็นนางแบบอย่างมากในการถ่ายภาพครั้งแรก สาวๆ จะต้องถ่ายภาพโฆษณาให้กับคอนแทคเลนส์ในหัวข้อ "สวนอีเดน" โดยผู้เข้าแข่งขันทั้งหมดจะต้องถ่ายภาพเปลือยบอดี้เพนท์และมีเพียงเครื่องประดับติดตัวเท่านั้น แอนนาปฏิเสธที่จะถ่ายรูปครั้งนี้เพราะรู้สึกว่ามันผิดต่อลูกและสามีที่บ้าน ในขณะที่เจนาสเซีย ตื่นสายและมาถ่ายรูปเกือบไม่ทันเพราะไม่มีใครยอมปลุกเธอเลย
มิธริล
สิ่งประดิษฐ์จากมิธริล
สิ่งประดิษฐ์จากมิธริลที่มีชื่อเสียงที่สุด ได้แก่ เสื้อเกราะมิธริล สร้างขึ้นโดยเหล่าคนแคระแห่งเอเรบอร์ มีลักษณะเป็นโซ่ถักละเอียด รูปร่างเล็กขนาดสำหรับเด็กสวมใส่ได้ น้ำหนักเบาแต่ป้องกันอาวุธได้ดียิ่ง กล่าวกันว่าสร้างตามคำสั่งซื้อของกษัตริย์เอลฟ์องค์หนึ่ง แต่ภายหลังมีปัญหาเรื่องค่าจ้าง เสื้อนี้จึงมิได้มีการส่งมอบ เมื่อมังกรสม็อกโจมตีเอเรบอร์ ได้ขโมยเสื้อเกราะนี้ไปอยู่ในกองสมบัติของมันด้วย บิลโบ แบ๊กกิ้นส์ ได้รับเสื้อเกราะนี้มาในภารกิจของเขาในเรื่อง เดอะฮอบบิท เขาเคยสวมเสื้อเกราะนี้ออกรบด้วยในสงครามห้าทัพ
อเมริกาส์เน็กซต์ท็อปโมเดล ฤดูกาลที่ 2
The Girl Who Overslept
ในห้องผู้ตัดสิน ภาพของคามิลล์, เมอร์เซดีส, เอพริล, แชนดี้, เฮทเธอร์ และซาร่า สร้างความประทับใจให้กับกรรมการเป็นอย่างมาก คณะกรรมการชื่นชมใบหน้าที่สวยคลาสสิกของโยอันนา และเบธานีถูกติเรื่องที่เธอมีหน้าอกใหญ่เกินไป แอนนาและเจนาสเซียตกเป็นสองคนสุดท้าย กรรมการรู้สึกไม่พอใจที่เจนาสเซียมาสายไม่ว่าจะอ้างเหตุผลอะไรก็ตาม แต่คนที่ถูกคัดออกก็คือแอนนา สาวไซส์ใหญ่ประจำฤดูกาลนี้เนื่องจากเธอปฏิเสธที่จะถ่ายรูปซึ่งเป็นสิ่งที่อภัยไม่ได้ยิ่งกว่า
มิธริล
สิ่งประดิษฐ์จากมิธริล
ในเรื่อง ลอร์ดออฟเดอะริงส์ บิลโบมอบเสื้อนี้ให้แก่หลานชาย โฟรโด แบ๊กกิ้นส์ เพื่อช่วยป้องกันเขาในระหว่างการเดินทางสู่ภารกิจทำลายแหวนเอก เสื้อนี้ได้คุ้มครองโฟรโดจากการถูกทำร้ายโดยโทรลล์ในเหมืองมอเรีย ต่อมาเมื่อโฟรโดและแซมเดินทางเข้าไปถึงมอร์ดอร์ และโฟรโดถูกชีล็อบทำร้ายจนสลบ แซมเข้าใจว่าโฟรโดเสียชีวิตแล้ว จึงนำแหวนเอกกับขวดแสงแห่งเออาเรนดิลไปเพื่อทำภารกิจต่อ แต่ไม่ได้ถอดเสื้อเกราะไปด้วย พวกออร์คจับตัวโฟรโดไว้ได้และยึดเสื้อเกราะไป เมื่อนำไปแสดงแก่กองทัพของอารากอร์นที่ยกตามมาถึงหน้าประตูดำ อารากอร์นและเพื่อนจึงเข้าใจผิด คิดว่าโฟรโดเสียชีวิตแล้ว อย่างไรก็ดีในตอนท้ายเรื่อง โฟรโดได้เสื้อนี้กลับคืน เขาสวมมันในงานเลี้ยงฉลองที่มินัสทิริธ และได้สวมกลับบ้านที่ไชร์ด้วย เสื้อเกราะนี้ได้ป้องกันโฟรโดอีกครั้งในการต่อสู้กับซารูมานที่แคว้นไชร์
ในตำนาน เสื้อเกราะนี้ได้เก็บรักษาต่อมาที่พิพิธภัณฑ์ในเมืองมิเคิลเดลวิง เมืองหลวงของแคว้นไชร์ หลังจากที่โฟรโดออกเดินทางไปจากมิดเดิลเอิร์ธ
อเมริกาส์เน็กซต์ท็อปโมเดล ฤดูกาลที่ 2
The Girl Who Has a Temper
ออกอากาศ : 20 มกราคม 2547
มิธริล
มิธริลในตำนานอื่น ๆ
ในไฟนอลแฟนตาซี มิธริลเป็นโลหะที่ใช้ในการทำอาวุธ และเครื่องป้องกัน เช่น ชุดเกราะ หมวก หรือ โล่ โดยอาวุธและเครื่องป้องกันที่ทำจากโลหะมิธริล มีลักษณะเป็นสีขาวถึงสีเงิน โดยมิธริลสามารถหามาได้จากเหมืองแร่มิธริล เริ่มปรากฏในเกมไฟนอลแฟนตาซี ตั้งแต่ภาค ไฟนอลแฟนตาซี I
อเมริกาส์เน็กซต์ท็อปโมเดล ฤดูกาลที่ 2
The Girl Who Has a Temper
ผู้เข้าขันทั้ง 11 คนที่เหลือได้เรียนการเดินแบบบนรันเวย์กับ เจ.อเล็กซานเดอร์ และจากการแข่งขัน เคธี่เป็นผู้ชนะในการแข่งเดินครั้งนี้ และรางวัลของเธอก็คือ การได้ไปงานค็อกเทลของ คาร์เมน มาร์ค วอลโว่ และเธอได้เลือกให้เมอร์เซดีส และ คามิลล์ ให้ไปกับเธอด้วย ในการถ่ายภาพครั้งนี้ สาวๆ ต้องถ่ายโฆษณารองเท้าให้กับ สตีฟ แมดเดน โดยที่พวกเธอต้องเป็นคนคิดท่าโพสและเลือกรูปที่ดีที่สุดด้วยตัวเอง ในห้องผู้ตัดสินแชนดี้ตกเป็นสองคนสุดท้าย เพราะความไม่มั่นใจในตัวเองและท่าเดินบนรันเวย์ที่หายนะ แต่คนที่ถูกคัดออกคือเบธานี ที่คณะกรรมการรู้สึกว่าเธอไม่สามารถที่จะจัดการยังไงกับหน้าอกและจะโพสท่ายังไงให้ออกมาเหมาะสม
มิธริล
มิธริลในตำนานอื่น ๆ
ในการ์ตูนเบอร์เซิร์ก แม่มดน้อยชีร์เก้ได้มอบมีดที่ทำจากโลหะมิธริลให้แก่ ฟาลเนเซ่ใช้ในการป้องกันตัว โดยมีดนี้มีคุณสมบัติ เด่นที่สัตว์ประหลาดโดยเฉพาะอย่างยิ่ง โทรลล์ รวมถึงผีสางไม่สามารถเข้าใกล้ได้
อเมริกาส์เน็กซต์ท็อปโมเดล ฤดูกาลที่ 2
The Girl Who Can Cry At The Drop Of A Hat
ออกอากาศ : 27 มกราคม 2547
ถึงเวลาที่สาวๆ จะต้องเมคโอเวอร์ ซึ่งบางคนก็พึงพอใจในลุคใหม่ที่เปลี่ยนไป หลังจากที่เจย์ แมนูเอล ได้สอนให้สาวๆ แต่งหน้าแล้ว ก็ทำการแข่งขันการแต่งหน้ากันภายในเวลา 15 นาที โดยมีอุปกรณ์เตรียมไว้ให้เรียบร้อยแล้ว และผู้ชนะก็คือโยอันนา และรางวัลก็คือการได้ไปดินเนอร์กับเพื่อนสามคน ซึ่งเธอเลือกซาร่า, ซีโอมาร่า และเอพริล ให้ไปทานกับเธอด้วย โดยสาวๆ ที่เหลือที่แพ้การแข่งขันต้องเป็นคนบริการทำอาหารพร้อมทั้งเสริฟให้กับพวกเธอด้วย
หลังจากที่แข่งขันเสร็จ แชนดี้เกิดอาการเป็นลมหมดสติไปเพราะความร้อน สร้างความตกใจให้กับผู้เข้าแข่งขันคนอื่น หลังจากที่ปฐมพยาบาลจนฟื้นแล้ว แชนดี้ก็รู้ตัวว่าเธอต้องทานอาหารและพักผ่อนให้เพียงพอ จะได้ไม่เกิดอาการเช่นนี้ขึ้นมาอีก สำหรับการถ่ายภาพในครั้งนี้ ผู้เข้าแข่งขันต้องลอยตัวอยู่ในตึกสูงเพื่อถ่ายภาพโฆษณาให้กับร้านซักรีดของ เชลลิ ซีกัล เคธี่ถึงกลัวความสูงมากแต่เธอก็ยอมอดทนถ่ายต่อไปให้เสร็จครบ 12 ภาพ
ซีโอมาร่า กับ เฮทเธอร์ ตกเป็นสองคนสุดท้าย เนื่องจากพวกเธอทั้งคู่ ถ่ายภาพออกมาได้น่าผิดหวังมาก และคนที่ต้องกลับบ้านก็คือเฮทเธอร์ ซึ่งไม่มีประสบการณ์และติดขัดตลอดเวลา
The Girl Who Needs Six Months Of Modeling School
ออกอากาศ : 3 กุมภาพันธ์ 2547
คามิลล์เริ่มแสดงพฤติกรรมด้านลบออกมา และยิ่งเห็นเด่นชัดเมื่อเธอพยายามที่จะแข่งกับเอพริลในการออกกำลังกาย ในการแข่งขันสาวๆ ได้พบกับ เบ็ทซี่ จอห์นสัน และต้องเปลี่ยนชุดให้เข้ากับสไตล์ของตัวเอง โดยห้ามใส่ชุดของตนเองแต่ต้องเอาของผู้แข่งขันคนอื่นมาใส่เท่านั้น เคธี่ถูกวิจารณ์ว่าสไตล์การแต่งตัวของเธอเหมือนกับพวกผู้หญิงหากินซึ่งทำให้เธอไม่พอใจเป็นอย่างมาก และผู้ชนะก็คือแชนดี้ ซึ่งได้รางวัลให้ไปทานดินเนอร์กับ เอเดรี่ยน เคอร์รี่ ผู้ชนะจากฤดูกาลแรก และเธอได้เลือกให้ โยอันนา กับ ซีโอมาร่า ให้ไปกับเธอด้วย
หัวข้อการถ่ายภาพในสัปดาห์นี้ สาวๆ ต้องเลียนแบบบุคคลที่มีชื่อเสียง ซีโอมาร่ารู้สึกไม่พอใจที่ต้องลงสีตามตัวให้เข้มขึ้นกว่าเดิมเพื่อให้คล้าย เกรซ โจนส์ ในขณะที่ เมอร์เซดีส ได้ใช้ความเจ็บปวดจากอาการป่วยเป็นโรคลูพัสของเธอถ่ายทอดออกมาในภาพของบิลลี่ ฮอลิเดย์ ได้อย่างงดงาม
ภาพถ่ายของเมอร์เซดีสและซีโอมาร่าออกมาทรงพลังและสร้างความประทับใจให้กับกรรมการอย่างมาก และภาพของโยอันนา ออกมาเป็นแฟชั่นชั้นสูง ในขณะที่ภาพของคามิลล์ ออกมาทรงพลัง แต่ทัศนคติของเธอกลับมีปัญหา เคธี่และเจเนสเซียต้องตกเป็นสองคนสุดท้าย แต่เจเนสเซียเป็นผู้ที่ถูกคัดออกเพราะเธอไม่สามารถที่จะหาอะไรมาชดเชยความสูงที่ขาดไปของเธอได้เลย
The Girl Who Is A Visual Orgasm
ออกอากาศ : 10 กุมภาพันธ์ 2547
ผู้เข้าแข่งขันได้เรียนรู้เกี่ยวกับบุคลิกภาพ สาวๆ ต้องแสดงความคิดเห็นเกี่ยวกับผู้เข้าแข่งขันคนอื่น ซึ่งทุกคนต่างพากันแสดงความเห็นด้านลบเกี่ยวกับคามิลล์ แชนดี้เล่าเรื่องที่ธอเป็นเหมือนกับแกะดำของครอบครัว และไม่เคยมีใครให้ความรักกับเธอเลย
การแข่งขันประจำสัปดาห์ สาวๆ ต้องเข้ารับการสัมภาษณ์แบบตัวต่อตัวกับ เจนิส ดิคคินสัน และผู้ชนะก็คือเมอร์เซดีสที่กล้าที่จะเปิดเผยเรื่องโรคลูพัสของเธอ และรางวัลก็คือการได้ออกไปช็อปปิ้งข้างนอก ซึ่งเธอได้เลือกให้ซาร่าไปกับเธอด้วย นอกจากนี้ยังมีรางวัลพิเศษอีกอย่างก็คือแม่ของเมอร์ซิดิสและซาร่า รวมถึงแม่ของไทร่าได้มาเยี่ยมพวกเธอถึงในบ้านด้วย
ในการถ่ายรูปประจำสัปดาห์ สาวๆ ต้องโพสท่าถ่ายภาพใต้น้ำ กรรมการต่างลงความเห็นว่าภาพของเอพริลออกมางดงามที่สุด ท่าโพสของเคธี่ดูวิเศษและน่าเหลือเชื่อ ในขณะที่ภาพของซีโอมาร่าดูออกมาเหมือนสิงโตทะเล และเธอก็ต้องเป็นผู้ตกรอบถึงแม้ว่ากรรมการจะไม่พอใจกับท่าทีที่หยิ่งยโสและแข็งกร้าวของคามิลล์ก็ตาม
The Girl Whose Lip Puffed Up
ออกอากาศ : 17 กุมภาพันธ์ 2547
สัปดาห์นี้สาวๆ ต้องถ่ายภาพขาวดำโฟกัสที่ใบหน้า จากนั้นพวกเธอต้องไปเรียนการแสดงกับ ทาช่า สมิธ แอร์คี คามิลล์ต้องไปหาหมอเพราะเธอเกิดอาการแพ้ทำให้ริมฝีปากบวมซึ่งทำให้เธอมาสายในการเรียน
ในการแข่งขันสาวๆ ต้องแสดงคู่กับ มาร์ค คอลิเออร์ คามิลล์ถูกตำหนิเรื่องที่ไม่ยอมทำตามบทและแต่งบทพูดขึ้นเอง และผู้ชนะก็คือเอพริล ซึ่งรางวัลก็คือการได้ไปช็อปปิ้งเครื่องประดับในนิวยอร์ก และเธอเลือกให้เคธี่ได้แบ่งรางวัลกับเธอด้วย
ในปลายสัปดาห์ ผู้เข้าแข่งขันต้องมาถ่ายโฆษณาผาดโผนแบบแมททริกซ์ให้กับมันฝรั่งโรลิโทส ผลงานของเอพริลทำออกมาวิเศษทั้งโฆษณาและภาพนิ่งขาวดำ ในขณะที่คามิลล์และเคธี่ผลงานตกลง คณะกรรมการรู้สึกไม่พอใจในทัศนคติของคามิลล์ แต่กลับเป็นเคธี่ที่ถูกคัดออกเพราะกรรมการรู้สึกว่าเธอยังไม่พร้อมและเข้มแข็งพอสำหรับวงการนี้
The Girl Who Is Dripping With Hypocrisy
ออกอากาศ : 24 กุมภาพันธ์ 2547
สาวๆ จัดงานฉลองวันเกิดให้กับซาร่า และเธอได้บอกความรู้สึกออกมาว่าต้องการที่จะเป็นนางแบบมากแค่ไหนและเธอก็เชื่อว่าตัวเองมีความสามารถพอที่จะเป็นได้ ผู้เข้าแข่งขันได้ไปเรียนเต้นกับ โทนี่ ไมเคิล และเอพริลเป็นผู้ชนะในการแข่งขันซึ่งรางวัลก็คือได้ออกไปดินเนอร์กับ ODB โดยเธอเลือกให้แชนดี้กับซาร่าได้ไปกับเธอด้วย
ในสัปดาห์นี้สาวๆ ต้องถ่ายมิวสิควีดีโอเพลงแรกของไทร่า "Shake Ya Body" ในระหว่างการถ่ายทำ เอพริลเดินผิดจังหวะจนเกือบชนกับโยอันนา เมอร์ซิดีสลืมท่าเต้น และโยอันนาจับจังหวะไม่ได้จนถึงกับหกล้มก้นคะมำกับพื้นในระหว่างถ่ายทำ
The Girl with the Signature Walk
สาวๆ ที่เหลือได้มาทานอาหารเที่ยงที่ภัตตาคารกับไทร่า ซึ่งเธอได้บอกให้สาวๆ เก็บกระเป๋าเพื่อที่จะบินไปแข่งต่อกันที่ มิลาน ประเทศอิตาลี จากนั้นผู้เข้าแข่งขันต้องออกโชว์ตัวกับดีไซน์เนอร์ในมิลาน แชนดี้ได้รับคำชมว่าดูเป็นแฟชั่นชั้นสูงที่สุดในบรรดาผู้เข้าแข่งขันทั้งหมดแต่ขี้อายและไม่ค่อยมีความมั่นใจ  เมอร์เซดีสดูธรรมดาและตลาดเกินไป  เอพริลมีรูปโฉมที่เด่นที่สุดแต่อ่อนในทุกส่วนที่เหลือ โยอันนามีใบหน้าที่งดงามแต่ต้องฟิตร่างกายให้มากกว่านี้ และความมั่นใจของคามิลล์ทำให้เธอเป็นผู้ชนะในการแข่งขันโดยรางวัลก็คือเป็นแบบภาพให้ศิลปินชาวอิตาเลียน ซึ่งเธอเลือกให้โยอันน่าได้ไปเป็นแบบกับเธอด้วย  ในขณะที่สถานการณ์กำลังไปได้ดีนั้น คามิลล์ได้พูดเป็นนัยกับไทร่าตอนอาหารเย็นว่าโยอันนามีความผิดปกติในการกินซึ่งไม่เป็นเรื่องจริงเลยแม้แต่น้อย
เมอร์เซดีสกลายเป็นสองคนสุดท้ายเพราะลุคส์ที่ดูตลาดเกินไป แต่เป็นคามิลล์ที่ต้องกลับบ้านเพราะทัศนคติและความยโสในการสัมภาษณ์ตอนโชว์ตัว
The Girl Who Is Afraid Of Snakes
ประมวลเหตุการณ์ทั้งหมดที่ผ่านมาของผู้เข้าแข่งขันจาก 12 คน เหลือ 4 คนสุดท้าย และภาพเหตุการณ์ต่างๆ ที่ไม่เคยเปิดเผยมาก่อน
The Girl Who Cheated
ออกอากาศ : 16 มีนาคม 2547
สาวๆ ได้เชิญนายแบบหนุ่มที่พาไปโชว์ตัวมาปาร์ตี้ในบ้าน ด้วยความเหงาที่ต้องห่างไกลกับแฟนและความเมาทำให้แชนดี้เผลอมีความสัมพันธ์ลึกซึ้งไปกับนายแบบหนุ่ม ซึ่งทำให้เธอรู้สึกผิดเป็นอย่างมาก วันต่อมาแชนดี้จึงโทรไปสารภาพกับเอริค แฟนของเธอ ซึ่งทำให้ทั้งคู่ทะเลาะกันอย่างรุนแรงมาก
ในสัปดาห์นี้ผู้เข้าแข่งขันต้องเรียนรู้เกี่ยวกับการแต่งตัวสไตล์อิตาลีโดยต้องรู้จักเปิดส่วนที่ดีและปิดข้อเสียของร่างกาย โดยสาวๆ ต้องไปเลือกเสื้อผ้าจากตลาดนัดแต่ต้องทำให้เป็นแฟชั่นชั้นสูงให้ได้ และผู้ชนะการแข่งขันก็คือแชนดี้โดยรางวัลคือการได้ใช้ชีวิตในคฤหาสน์สุดหรูหนึ่งคืน และเธอเลือกโยอันนาให้ไปพักกับเธอด้วย
The Girl Who Is America's Next Top Model
ออกอากาศ : 23 มีนาคม 2547
ในการถ่ายรูปครั้งสุดท้าย สาวๆ ต้องถ่ายภาพบิวตี้ช็อตสำหรับเครื่องสำอาง โดยแต่ละคนจะได้ถ่ายกันคนละสไตล์ ในห้องตัดสิน เมอร์เซดีสได้รับคำชมว่าเหมือนกับนางแบบมืออาชีพ ในขณะที่แชนดี้กับโยอันนาต้องตกเป็นสองคนสุดท้าย และแชนดี้เป็นผู้ที่ต้องตกรอบเพราะคณะกรรมการลงความเห็นว่า เธอยังไม่มีประสิทธิภาพและยังไม่สามารถที่จะรับความกดดันได้มากพอ จากนั้นสองสาวที่เหลือก็ได้พบกับ ดีน และ แดน จาก ดีสแควร์ ซึ่งเป็นเจ้าของโชว์ซึ่งพวกเธอจะต้องเดินแบบให้ในไฟนอลรันเวย์ ระหว่างเดินแบบส้นรองเท้าของโยอันนาเกิดหักขึ้นมา เธอจึงต้องใส่รองเท้าของเมอร์เซดีสเดินต่อจนโชว์สำเร็จลงด้วยดี
ในห้องผู้ตัดสิน คณะกรรมการรู้สึกว่าการเดินแบบของเมอร์เซดีสโดดเด่นที่สุดจนเหมือนโชว์ทั้งหมดเป็นของเธอคนเดียว ในขณะที่ใบหน้าของโยอันนามีความเป็นเอกลักษณ์ เธออยู่และหายใจเข้าออกเป็นแฟชั่นอละมีความต้องการมากกว่าเมอร์เซดีส หลังจากที่หารือกันเป็นที่เรียบร้อยกรรมการก็ตัดสินใจว่า อเมริกาส์เน็กซต์ท็อปโมเดลคนที่สองก็คือ โยอันนา เฮาว์ส
แอนโทนี เอลังกา
แอนโทนี ดาวิด จูเนียร์ เอลังกา (เกิดวันที่ 27 เมษายน ค.ศ. 2002) เป็นนักฟุตบอลชาวสวีเดน ปัจจุบันเล่นให้แก่นอตทิงแฮมฟอเรสต์ในพรีเมียร์ลีก และทีมชาติสวีเดน
สโมสรอาชีพ
เอลังกาได้ลงเล่นสองนัดในอีเอฟแอลโทรฟี ฤดูกาล 2019–20 กับแมนเชสเตอร์ยูไนเต็ดรุ่นอายุไม่เกิน 21 ปี ซึ่งเขาได้ลงเล่นเป็นตัวสำรองทั้งสองนัด เขาได้ลงเล่นให้กับทีมชุดแรกของยูไนเต็ดในเกมกระชับมิตรก่อนเปิดฤดูกาลที่พบกับแอสตันวิลลา โดยเขาลงเล่นเป็นตัวสำรองแทนที่มาร์คัส แรชฟอร์ดในนาทีที่ 75 ซึ่งนัดนั้นทีมแพ้ไป 1–0 เขาได้ลงเล่นให้กับทีมรุ่นอายุไม่เกิน 21 ปีในอีเอฟแอลโทรฟี ฤดูกาล 2020–21 ทั้งหมดสี่นัดและทำได้สองประตู เขาถูกเรียกติดทีมชุดแรกในรอบก่อนรองชนะเลิศของยูฟ่ายูโรปาลีก ฤดูกาล 2020–21 ที่พบกับกรานาดาในเดือนเมษายน ค.ศ. 2021 แต่มีชื่อเป็นเพียงตัวสำรองทั้งสองนัด เขาลงเล่นในเกมอย่างเป็นทางการให้กับสโมสรครั้งแรกเมื่อวันที่ 11 พฤษภาคม ค.ศ. 2021 ในเกมพรีเมียร์ลีกนัดที่พบกับเลสเตอร์ซิตี ซึ่งนัดนั้น ผู้จัดการทีมอย่างอูเลอ กึนนาร์ ซูลชาร์ เปลี่ยนผู้เล่นถึง 10 คนจากนัดที่พบกับแอสตันวิลลาในสองวันก่อนหน้า เนื่องจากโปรแกรมการแข่งขันที่ค่อนข้างถี่ในรอบสัปดาห์ เอลังกาถูกเปลี่ยนตัวออกโดยแรชฟอร์ดลงเล่นแทนในนาทีที่ 66 นัดนั้น ทีมแพ้ไป 2–1 เนื่องด้วยอันดับในลีกที่แน่นอนแล้วและซูลชาร์ต้องการพักผู้เล่นไว้ลงแข่งขันในยูฟ่ายูโรปาลีก นัดชิงชนะเลิศ 2021 ทำให้ในนัดสุดท้ายของลีก เอลังกาได้ลงเล่นเป็นตัวจริงในนัดที่ออกไปเยือนวุลเวอร์แฮมป์ตันวอนเดอเรอส์ เขาทำประตูแรกในนามสโมสรได้หลังเริ่มเกมเพียง 13 นาที
ทีมชาติ
เอลังกาลงเล่นห้านัดให้กับทีมชาติสวีเดนรุ่นอายุไม่เกิน 17 ปี โดยทำได้สองประตูในนัดที่พบกับฝรั่งเศสในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019 เขายังเล่นให้กับทีมชาติสวีเดนรุ่นอายุไม่เกิน 19 ปี
เอลังกาลงเล่นนัดแรกให้กับทีมชาติสวีเดนรุ่นอายุไม่เกิน 21 ปีในเกมกระชับมิตรที่พบกับฟินแลนด์เมื่อวันที่ 3 มิถุนายน ค.ศ. 2021 ซึ่งในนัดนั้น เขาทำประตูแรกในนามทีมชาติชุดนี้ได้ด้วย
ชีวิตของเขา
พ่อของเขา โยเซฟ เอลังกา เป็นอดีตนักฟุตบอลทีมชาติแคเมอรูน เอลังกาเกิดที่เขตมัลเมอใน Hyllie (ซึ่งปัจจุบันเป็นส่วนหนึ่งของ Väster) ในสวีเดน ซึ่งในตอนนั้น พ่อของเขาเล่นฟุตบอลให้กับมัลเมอ
เกียรติประวัติ
แมนเชสเตอร์ยูไนเต็ด
รางวัลส่วนตัว
จันทร์มหันตภัย
จันทร์มหันตภัย เป็นหนังสือเล่มที่ 1 ในหนังสือชุด "อาณาจักรแห่งกาลเวลา" เป็นหนังสือประเภท วรรณกรรมนวนิยายแฟนตาซี ของการ์ธ นิกซ์ นักเขียนชาวออสเตรเลีย หนังสือในชุดเดียวกัน คือ อังคารอหังการ พุธเพชฌฆาต พฤหัสเจ้าศาสตรา ศุกร์รัตติกาล เสาร์มนตรา และอาทิตย์สิ้นสูญ
เนื้อเรื่องย่อ
พินัยกรรมของมหาสถาปนิกผู้สร้างจักรวาลถูกคณะผู้ดูแลทั้งเจ็ดฉีกออกเป็น 7 ส่วน โดยนำไปซุกซ่อนไว้ในสถานที่ต่าง ๆ ทั่วจักรวาล และคณะผู้ดูแลเหล่านั้นก็ลงมือปกครองบ้าน ศูนย์กลางของจักรวาล โดยใช้อำนาจแห่งกุญแจซึ่งเป็นวัตถุที่ทรงอำนาจ พินัยกรรมชิ้นที่ด้อยความสำคัญที่สุดตกอยู่ในการครอบครองของคุณวันจันทร์ โดยถูกซ่อนไว้ในการดูแลของยามรักษาการณ์โลหะ บนดาวดับ ณ ของจักรวาล มาตลอดสามล้านห้าแสนกว่าวัน แต่แล้วพินัยกรรมชิ้นนั้นก็หลุดลอยจากการคุมขัง
อาเธอร์ต้องการจะกำจัดโรคไข้หลับให้หมดไปจากโลก นำพาเขาเข้ามาผจญภัยในบ้านหลังใหญ่ซึ่งเป็นที่ตั้งของอาณาจักรแห่งกาลเวลา สถานที่ควบคุมจักรวาล มีมหันตภัยมากมายรออาเธอร์อยู่ ที่นี่เขาได้พบกับซูซี่ ฟ้า เด็กของคนเป่าปี่ และพบกับความประหลาดที่น่าเหลือเชื่อของบ้าน เขาต้องเผชิญหน้ากับภัยอันตรายจากคุณวันจันทร์และสิ่งเลวร้ายมากมายเพื่อชิงเอากุญแจอีกครึ่งหนึ่งที่คุณวันจันทร์ครอบครองอยู่ และนำมารวมกันให้เป็นหนึ่งเดียว เพื่อชีวิตของชาวโลก และสิทธิในการปกครองบ้านโดยสมบูรณ์
ตัวละครสำคัญ
ดูเพิ่มที่ คุณวันจันทร์
ดูเพิ่มที่ ผู้ชรา
พราวิลเป็นผู้รับใช้ของวันข้างหน้าวันใดวันหนึ่ง ตอนแรกที่อาเธอร์พบเขาในห้องถ่านหินใต้ดิน เขาก็ให้ข้อมูลและความช่วยเหลือแก่อาเธอร์ เขาถึงกับยอมปฏิญาณตนอยู่ใต้บังคับบัญชาของอาเธอร์ ซึ่งอาเธอร์ได้มอบตำแหน่ง "เซอร์พราวิล" ให้กับเขา แต่เขากลับทรยศอาเธอร์ ที่ห้องด้านหน้าของวันจันทร์และทำร้ายอาเธอร์และซูซี่ระหว่างเขาไปในห้องกลางวันของวันจันทร์
หัวหน้าคนรับใช้ของคุณวันจันทร์ และเคยถูกล่อลวงโดยส่วนแรกของพินัยกรรมให้แนะนำคุณวันจันทร์เพิ่อมอบเข็มนาทีแก่อาเธอร์และรวมไปถึงบอกว่าเขาคือทายาทผู้ทรงสิทธิ์ เมื่ออยู่ภายใต้การปกครองของคุณวันจันทร์ เขาดูป่วยและสุขภาพไม่ดี เมื่ออาเธอร์ได้รับอำนาจ เขาก็จงรักภักดีต่ออาเธอร์และเหล่าผู้ช่วยของเขา เขาได้รับตำแหน่งเป็นเป็นหัวหน้าคนรับใช้และเป็นผู้ช่วยเหลือในห้องกลางวันของวันจันทร์ หลังจากที่เขาจงรักภักดีกับอาเธอร์ เขาก็ไม่ดูป่วยอีกต่อไป แต่ดูสะอาดและมีสุขภาพดี เขามักจะทำหน้าที่บริการนำและมีความสามารถในการควบคุมหน้าปัดทั้งเจ็ด
คือร่างมนุษย์ของพินัยกรรมส่วนที่หนึ่ง ในเล่มนี้ เธอดูเหมือนหญิงวัยกลางคน ผมสีเงินรวบตึง คิ้วเข้ม หน้าผากย่น สวมชุดสีฟ้าเรียบๆ มีปีกเงินโค้ง ถือกระเป๋าขลิบลูกไม้ เธอช่างสง่างามและมีอำนาจ อาเธอร์ได้มอบกุญแจดอกแรกให้เธอเป็นผู้รักษาการณ์ (Steward) มันและอำนาจทั้งหมดต่อบ้านเบื้องล่างจนกว่าเขาจะเรียกร้องให้มอบคืน เพราะเขาต้องการกลับไปใช้ชีวิตบนโลกไปอีกห้าหกปี ซึ่งเธอก็ยินยอม (อย่างไม่เต็มใจนัก)
เป็นผู้ที่ดูแลรักษาประตูหน้า เครื่องแบบของเขาคือเสื้อนอกหางยาวสีน้ำเงิน ข้างในเป็นเสื้อเชิ้ตสีขาว กางเกงรัดรูปสีน้ำตาลอ่อน รองเท้าบูทที่ยาวถึงเข่า ประทับอินทรธนูข้างเดียวบนบ่าซ้าย กระดุมเป็นสีทอง และมีอาวุธคือดาบ เขาปรากฏตัวออกมาจากลวดลายเหล็กบนประตู เขาไม่ชอบพวกสมุนของวันเสาร์เลอเลิศ โดยเฉพาะยามเที่ยงและย่ำค่ำของนางที่เขาไม่ชอบหน้าเป็นพิเศษเนื่องจากมีนิสัยกะล่อนอย่างยิ่ง
เขาเป็นผู้ที่ให้ความช่วยเหลืออาเธอร์ทุกครั้งที่พบเจอ ใน จันทร์มหันตภัย และ อังคารอหังการ เขาให้เสื้อผ้าแก่อาเธอร์สำหรับปลอมตัว พฤหัสเจ้าศาสตรา เขาห้ามไม่ให้อาเธอร์กลับโลกเพราะเขาถูกนิทลิ่งสวมรอย และช่วยพาซูซี่ไปยังวงกตยิ่งใหญ่เพื่อช่วยอาเธอร์ ในเล่มหกเขาขอร้องให้ศาลแห่งวันยกเลิกอำนาจของวันเสาร์ในการเข้าควบคุมอาณาจักรของอาเธอร์
ดาวดับ
ดาวดับเป็นดาวฤกษ์ซึ่งดับไปแล้วดวงหนึ่ง ณ ปลายเขตของเวลาในอาณาจักรชั้นที่สอง เส้นผ่านศูนย์กลางไม่เกินหนึ่งพันหลา มันเป็นที่ซ่อนของพินัยกรรมส่วนแรก ซึ่งถูกขังอยู่ในผลึกแก้วที่มีความแข็งยิ่งกว่าเพชร บรรจุอยู่ในกล่องแก้วไม่มีวันแตก ถูกลั่นกลอนอยู่ในกรงที่ทำจากเงินและแร่หินเขียว (มาลาไคต์) และถูกเฝ้าโดยหุ่นยนต์ยามรักษาการณ์ 12 ตัว
บ้านเบื้องล่าง
ดูเพิ่มที่ บ้านเบื้องล่าง
บ้านของอาเธอร์
ดูเพิ่มที่ บ้านของอาเธอร์
คำวิจารณ์
- ลุค กริมมิช ผู้ชนะรางวัลนักวิจารณ์รุ่นเยาว์ของ เดอะคัวริเออร์-เมล ประจำปี 2547
- พับลิชเชอร์ส วีคลี่ย์
- สคูลไลบรารี่จัวแนล
- เดียร์ดเดร รูท จากกลุ่มคลิแอตต์ (KLIATT)
- ดอนน่า สแคนลอน จากกลุ่มสนับสนุนสิทธิ์เสียงของเยาวชน (VOYA)
สีคิริยะ
สีคิริยะ (සීගිරිය) หรือ หินราชสีห์ เป็นเมืองในอำเภอมาตเล จังหวัดกลาง ตอนกลางของประเทศศรีลังกา ประกอบด้วยหินปลักภูเขาไฟความสูงประมาณ 370 เมตร ป้อมปราการและปราสาทโบราณ รายล้อมด้วยสวนหย่อมและระบบชลประทาน ปัจจุบันเป็นสถานที่ท่องเที่ยวสำคัญของศรีลังกา โดยเฉพาะจิตรกรรมฝาผนังโบราณ ได้รับการพิจารณาเป็นมรดกโลกหนึ่งในแปดแห่งของประเทศ
ฮิสเปเนียเบทิกา
ฮิสเปเนียเบทิกา หรือ ฮิสปานีอาไบตีกา (อังกฤษ, Hispania Baetica) เป็นหนึ่งในจังหวัดสามแห่งในฮิสเปเนีย (คาบสมุทรไอบีเรียปัจจุบัน) ของจักรวรรดิโรมัน มีเขตแดนทางตะวันตกติดกับจังหวัดลูซิเทเนีย (โปรตุเกสปัจจุบัน) และทางตะวันออกเฉียงเหนือติดกับจังหวัดฮิสเปเนียทาร์ราโคเนนซิส ต่อมาในคริสต์ศตวรรษที่ 8 ฮิสเปเนียเบทิกากลายเป็นส่วนหนึ่งของอัลอันดะลุสภายใต้การปกครองของชาวมัวร์ พื้นที่ของจังหวัดนี้ใกล้เคียงกับอาณาเขตของแคว้นอันดาลูซิอาของสเปนในปัจจุบัน
ประเทศอินโดนีเซียในเอเชียนบีชเกมส์ 2010
ประเทศอินโดนีเซีย ได้เข้าร่วมการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8 ธันวาคม ถึง 16 ธันวาคม พ.ศ. 2553 ณ กรุงมัสกัต ประเทศโอมาน ซึ่งอินโดนีเซียได้ส่งนักกีฬาไปเข้าร่วมการแข่งขันในครั้งนี้จำนวน 110 คน (ชาย 67 คน, หญิง 43 คน) ใน 12 ชนิดกีฬา คือ เพาะกาย, แฮนด์บอล, กาบัดดี้, ฟุตบอล, ตะกร้อชายหาด, วอลเลย์บอลชายหาด, วู้ดบอลชายหาด, เจ็ตสกี, ว่ายน้ำมาราธอน, กีฬาเรือใบ, โปโลน้ำ และสกีน้ำ โดยหลังจากจบการแข่งขัน อินโดนีเซียสามารถคว้าเหรียญทองมาได้เป็นอันดับที่ 5 คือ 3 เหรียญทอง 2 เหรียญเงิน และ 6 เหรียญทองแดง รวมทั้งสิ้น 11 เหรียญ
จอร์จ มองก์ ดยุกที่ 1 แห่งอัลเบมาร์ล
จอร์จ มองก์ ดยุกที่ 1 แห่งอัลเบมาร์ล (George Monck, 1st Duke of Albemarle; 6 ธันวาคม ค.ศ. 1608 – 3 มกราคม ค.ศ. 1670) เป็นนักการทหารและนักการเมืองชาวอังกฤษที่มีบทบาทสำคัญในการฟื้นฟูราชวงศ์อังกฤษกลับคืนให้แก่พระเจ้าชาร์ลส์ที่ 2
ชีวิตเบื้องต้น
จอร์จ มองก์ เกิดเมื่อวันที่ 6 ธันวาคม ค.ศ. 1608 ที่พอทเธอริดจ์ ใกล้ทอร์ริงตันใน แคว้นเดวอน เป็นบุตรคนที่สองของเซอร์ทอมัส มองก์ มองก์ต้องหลบหนีไปต่างประเทศเมื่อไปทำร้ายร่างกายเจ้าหน้าที่ที่มองค์เห็นว่าปฏิบัติต่อพ่อของเขาไม่ถูก ในต่างประเทศมองค์ก็ไปเป็นทหารและอาสารในการร่วมการรณรงค์ที่ กาดิซ ในปี ค.ศ. 1626 และปีต่อมาในการล้อม Isle of Rhé ซึ่งเป็นการพยายามที่จะช่วยชาวโปรเตสแตนต์ฝรั่งเศสที่เมือง ลาโรแชล (La Rochelle)
กระทรวงมหาดไทย (สหราชอาณาจักร)
กระทรวงมหาดไทย (Home Office (HO)) เป็นกระทรวงหนึ่งของรัฐบาลสหราชอาณาจักร รับผิดชอบเกี่ยวกับการตรวจคนเข้าเมือง การรักษาความสงบเรียบร้อย และการบังคับใช้กฎหมายโดยผ่านทางตำรวจ หน่วยดับเพลิง สำนักลงตราและตรวจคนเข้าเมือง และหน่วยรักษาความปลอดภัย (MI5) รวมไปถึงการรับผิดชอบการกำหนดนโยบายของรัฐในการปราบปรามยาเสพติด การก่อการร้าย และบัตรประชาชน โดยก่อนหน้าปี 2005 กระทรวงมีหน้าที่ในการรับผิดชอบการราชทัณฑ์และคุมประพฤติผ่านทางหน่วยราชทัณฑ์ในสมเด็จฯ และหน่วยคุมประพฤติแห่งชาติ แต่ต่อมาไปสังกัดกระทรวงยุติธรรม โดยผู้บริหารสูงสุดของกระทรวงมีชื่อตำแหน่งอย่างเป็นทางการว่า รัฐมนตรีใหญ่ว่าการกระทรวงมหาดไทยในสมเด็จฯ ซึ่งถือเป็นหนึ่งในสี่อำมาตย์นายกของรัฐบาล
โดยชื่อกระทรวงในปกติจะเรียกว่า Home Office แบบปกติ แต่ในเอกสารของรัฐสภาอังกฤษจะเรียกว่า Home Department
สวีดิชเฮาส์มาเฟีย
สวีดิชเฮาส์มาเฟีย (Swedish House Mafia) เป็นกลุ่มนักดนตรีเฮาส์ ชาวสวีเดน ประกอบด้วย Axwell, Steve Angello และ Sebastian Ingrosso โดยเริ่มก่อตั้งครั้งแรกในปี ค.ศ. 2008 ต่อมาถูกจัดอันดับที่ 11 ในชาร์ต DJ Magazine Top 100 DJ Poll 2011 และถูกเรียกว่า "หน้าตาหลักของดนตรีโพรเกรสซิฟเฮาส์" ใน DJ Magazine Top 100 Poll 2012 ได้จัดอันดับพวกเขาอยู่ในอันดับที่ 12 เมื่อวันที่ 24 มิถุนายน 2012 ได้ประกาศผ่านทางเว็บไซต์ของตนว่าจะแยกวงกันหลังจากทัวร์ "One Last Tour" ซึ่งสิ้นสุดลงในงาน Ultra Miami 2013 ในวันที่ 24 มีนาคม 2013
ในเดือนมีนาคม 2018 สวีดิชเฮาส์มาเฟียกลับมารวมตัวอีกครั้งเพื่อแสดงในงานเทศกาลดนตรีอิเล็กทรอนิกส์ Ultra Music Festival 2018 ซึ่งเป็นโอกาสครบรอบ 20 ปีของเทศกาล ต่อมาพวกเขาประกาศทัวร์ "Save The World Reunion Tour" โดยเริ่มที่สต็อกโฮล์ม ประเทศสวีเดนในวันที่ 2 พฤษภาคม 2019 และสิ้นสุดที่สิงคโปร์ วันที่ 20 กันยายน 2019
เธอราพี?
เธอราพี? (Therapy?) เป็นวงดนตรีอัลเทอร์เนทีฟเมทัลจากไอร์แลนด์เหนือ เริ่มก่อตั้งวงในปี 1989 โดย แอนดี้ แครนส์ (กีตาร์/ร้องนำ) จากบาลลี่แคลร์ และ  ไฟว์ อิววิง (กลอง/ร้องนำ) จากลานด์ ไอร์แลนด์เหนือ ต่อมา ไมเคิล แม็กคีย์แกน มือเบส จากลานด์ได้เข้ามาร่วมวง
สัปดาห์แฟชั่น
สัปดาห์แฟชั่นที่โดดเด่นที่สุดที่จะมีขึ้นในเมืองหลวงแฟชั่นของโลก "บิ๊กโฟร์" ที่ได้รับความนิยมเป็นส่วนใหญ่จากสื่อต่าง ๆ ทั่วโลก คือนครนิวยอร์ก ลอนดอน มิลาน และปารีส
ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรม เซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น
ประวัติ
แนวความคิดของงานสัปดาห์แฟชั่นเริ่มขึ้นที่กรุงปารีสเมื่อนักการตลาดจ้างผู้หญิงสวมเสื้อผ้าแฟชั่นในที่สาธารณะจากสนามแข่งไปจนถึงร้านเสริมสวย
ขบวนพาเหรดเหล่านี้ (ขบวนพาเหรด คือ "défilé" ในภาษาฝรั่งเศส) เริ่มค่อย ๆ กลายเป็นกิจกรรมทางสังคมของตัวเอง
ยูเรนัส (เทพปกรณัม)
นอกจากนี้ชื่อของเทพยูเรนัสยังถูกนำมาใช้ตั้งเป็นชื่อของ ดาวยูเรนัส ด้วย
วัดท่าแค (จังหวัดพัทลุง)
วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 14 ไร่ 3 งาน 45 ตารางวา อาณาเขตทิศเหนือและติดต่อกับคลองท่าแค มีที่ธรณีสงฆ์ 3 แปลง เนื้อที่ 11 ไร่ 2 งาน 20 ตารางวา
วัดท่าแคยังมีชื่อเสียงจาก โนราโรงครูวัดท่าแค ไม่ปรากฏหลักฐานว่าเริ่มเล่นมาตั้งแต่เมื่อใด แต่ที่เริ่มจัดเป็นประเพณีใหญ่ชัดเจนนั้นระบุว่าเริ่มขึ้นเมื่อ พ.ศ. 2514 ภายในวัดยังมีรูปเคารพขุนศรีศรัทธา
งานสมรสที่หมู่บ้านคานา
งานสมรสที่หมู่บ้านคานา (Marriage at Cana เป็นฉากหนึ่งของภาพชุดชีวิตของพระเยซูที่บันทึกในพระวรสารนักบุญยอห์นแต่ไม่มีบันทึกในพระวรสารสหทรรศน์ “งานสมรสที่หมู่บ้านคานา” เป็นหัวเรื่องหนึ่งในศิลปะคริสต์ศาสนาที่ศิลปินนิยมสร้างหรือเขียน
Ҁ
Koppa (Ҁ, ҁ) เป็นอักษรซีริลลิกยุคเก่าตัวหนึ่ง มีพัฒนาการมาจากอักษรกรีก คอปปา (Ϙ, ϙ) อักษรตัวนี้ไม่มีใช้แล้วในกลุ่มภาษาสลาวิก และไม่ได้ใช้แทนเสียงใดๆ เพียงแต่เป็นอักษรที่ใช้แทนเลขซีริลลิกที่มีค่าเท่ากับ 90 แต่ปัจจุบันได้เปลี่ยนไปใช้ Ч ซึ่งมีรูปร่างคล้ายกันและไม่มีค่าของเลขซีริลลิกตั้งแต่แรก
ปฏิกิริยาลูกโซ่นิวเคลียร์
ปฏิกิริยาลูกโซ่นิวเคลียร์ (nuclear chain reaction) เกิดขึ้นเมื่อปฏิกิริยานิวเคลียร์หนึ่งทำให้เกิดปฏิกิริยานิวเคลียร์อื่นต่อไปอีก นำไปสู่การเพิ่มจำนวนตนเองของปฏิกิริยาเหล่านี้อย่างต่อเนื่อง ปฏิกิริยานิวเคลียร์หนึ่ง ๆ อาจเป็นฟิชชันของไอโซโทปหนัก (เช่น ยูเรเนียม 235) หรือฟิวชั่นของไอโซโทปเบา (เช่น ดิวทีเรียมหรือทริเทียม) ปฏิกิริยาลูกโซ่นิวเคลียร์จะปลดปล่อยพลังงานออกมามากกว่าปฏิกิริยาเคมีหลายล้านเท่า
แผ่นดินไหวในจังหวัดชวาตะวันตก พ.ศ. 2565
เมื่อวันที่ 21 พฤศจิกายน 2022 เกิดแผ่นดินไหวขนาด 5.6 ใกล้กับจียันจูร์ ในจังหวัดชวาตะวันตก ประเทศอินโดนีเซีย เป็นผลให้เกิดความเสียหายอย่างหนักต่อสิ่งปลูกสร้างในพื้นที่ และมีผู้เสียชีวิตอย่างน้อย 334 ราย
มีรายงานแผ่นดินไหวในจียันจูร์มาตั้งแต่ปี 1844 นอกจากนี้แผ่นดินไหวในปี 1910, 1912, 1958, 1982 และ 2000 ยังเคยกระทบเมืองจนมีผลให้มีผู้เสียชีวิต รอยเลื่อนจีมันดีรี (Cimandiri Fault) มีความยาว 100 km วิ่งไปตามแม่น้ำมันดีรี กินพื้นที่ตั้งแต่อ่าวปาลาบูฮันราตู ไปถึง อำเภอจียันจูร์ รอยเลื่อนนี้ ร่วมกับรอยเลื่อนเลิมบังและรอยเลื่อนบารีบิซ ล้วนก่อให้เกิดแผ่นดินไหวที่รุนแรง
มีผู้เสียชีวิตแล้วจากเหตุแผ่นดินไหวนี้อย่างน้อย 334 ราย ตามข้อมูลของสำนักงานป้องกันสาธารณภัยแห่งชาติ (National Agency for Disaster Countermeasure หรือ BNPB) การเสียชีวิตส่วนใหญ่มาจากอาคารถล่ม นอกจากนี้ยังมีผู้ได้รับบาดเจ็บอีกมากกว่า 7,729 คน ในจำนวนนี้มีหลายสิบคนเป็นนักเรียนที่ถูกชิ้นส่วนตกใส่ในโรงเรียน ยอดผู้เสียชีวิตอาจจะสูงขึ้นอีกเนื่องจากเหยื่อน่าจะยังถูกฝังอยู่ใต้ซากอาคาร และยังมีพื้นที่อีกทั้งพื้นที่ที่ถูกตัดขาดเพราะดินถล่มปิดทางเข้าออก  แผ่นดินไหวนี้ยังส่งผลให้ 3,895 คนต้องโยกย้ายถิ่นฐาน
มารีญา พูลเลิศลาภ
มารีญา พูลเลิศลาภ เป็นชื่อในวงการของ มาเรีย ลินน์ เอียเรียน (เกิด 18 มกราคม พ.ศ. 2535) เป็นนางงาม นางแบบ และนักร้องนักแสดงลูกครึ่งไทย-สวีเดน ผู้ครองตำแหน่งมิสยูนิเวิร์สไทยแลนด์ 2560 และตัวแทนประเทศไทย​ในการประกวดนางงามจักรวาล 2017 และสามารถเข้าถึงรอบ 5 คนสุดท้ายในการประกวดนางงามจักรวาลในปีนั้น​
ชีวิตช่วงต้น
มาเรีย เกิดเมื่อวันที่ 18 มกราคม พ.ศ. 2535 ที่ กรุงเทพมหานคร ประเทศไทย  เป็นบุตรของ โกราน เอียเรียน วิศวกรไฟฟ้า ชาวสวีเดน และชนกสรวง พูลเลิศลาภ อดีตอาจารย์ประจำ American Tesol Institute และเธอมีพี่ชายฝาแฝด 2 คน
เมื่ออายุ 2 ขวบ มารีญาและครอบครัวได้ย้ายไปอยู่ที่ประเทศเวียดนาม เพราะบิดาเป็นวิศวกรไปทำงานดูแลการก่อสร้างโรงไฟฟ้าที่ประเทศเวียดนาม และมารดาได้รับเชิญไปเป็นอาจารย์พิเศษสอนนักศึกษาที่สถาบัน AIT ที่กรุงฮานอย ก่อนกลับมาเมืองไทยอีกครั้งเมื่ออายุ 8 ขวบ
มาเรียมีความสามารถด้านภาษาพูดสื่อสารได้หลากหลายภาษาทั้ง ภาษาไทย ภาษาอังกฤษ ภาษาสวีเดน ภาษาจีนกลาง และ ภาษาเวียดนาม แต่ไม่เพียงเท่านั้น มาเรียยังมีความสามารถด้านบัลเลต์ เต้นแจ๊สและฮิปฮอป เล่นเปียโน และร้องเพลง ส่วนกีฬาที่เธอชื่นชอบ คือ เทนนิสและเทควันโด
การศึกษา
มาเรียจบการศึกษาระดับมัธยมที่โรงเรียนนานาชาติกรุงเทพฯ (International School Bangkok : ISB) ประเทศไทย จากนั้นในปี พ.ศ. 2553 ได้เดินทางไปศึกษาต่อในระดับปริญญาตรี สาขา International Business ที่ มหาวิทยาลัยเอรัสมุสรอตเทอร์ดาม ประเทศเนเธอร์แลนด์ ในระหว่างนั้นได้เป็นหัวหน้ากลุ่มที่ Erasmus Student Network (องค์กรไม่แสวงหาผลกำไร) รวมทั้งเป็นพรีเซนเตอร์ของมหาวิทยาลัย และปัจจุบันมารีญาจบการศึกษาระดับปริญญาโทด้าน Consumer and Business Marketing จาก มหาวิทยาลัยสต็อกโฮล์ม ประเทศสวีเดน โดยในขณะที่อาศัยอยู่ประเทศสวีเดนนั้น เธอได้ทำงานพิเศษเป็นครูสอนภาษาอังกฤษ ส่วนเวลาว่างรับงานเสริมเป็นดีเจ หลังจบการศึกษามารีญาเดินทางกลับประเทศไทย และเข้าทำงานในแผนกการตลาดดิจิทัลของบริษัท Broadgate Financial ควบคู่ไปกับการทำงานในวงการบันเทิง
แอนดี วิลเลียมส์
ฮาวเวิร์ด แอนดรูว์ "แอนดี" วิลเลียมส์ (Howard Andrew "Andy" Williams) เกิดเมื่อวันที่ 3 ธันวาคม ค.ศ. 1927เสียชีวิต 25 กันยายน ค.ศ. 2012 เป็นนักร้องเพลงป็อปชาวอเมริกัน แอนดี วิลเลียมส์มียอดขายอัลบั้มได้รับการยืนยันจาก RIAA ในระดับแผ่นเสียงทองคำ 18 แผ่นเสียงทองคำ และ 3 แผ่นเสียงทองคำขาว เมื่อครั้งที่ประธานาธิบดี โรนัลด์ เรแกน ดำรงตำแหน่งอยู่ เขาเอ่ยถึงเสียงร้องของแอนดีว่า "ถือเป็นสมบัติของชาติ"
มารีญา พูลเลิศลาภ
เข้าสู่วงการบันเทิง
มาเรียเข้าสู่วงการนางแบบตอนอายุ 13 ปี โดยการเป็นนางแบบให้นิตยสาร ELLE Thailand และเดินแบบให้กับห้องเสื้อ Headquarter ในงาน Bangkok International Fashion Week (BIFW) จนมีงานถ่ายแบบให้กับนิตยสารและเดินแบบให้กับแบรนด์ห้องเสื้อชื่อดังอีกมากมาย รวมถึงการเป็นนางเอกมิวสิกวิดีโอ นางแบบโฆษณา และงานเพลงเป็นศิลปินป๊อปแดนซ์คนแรกของค่ายสมอลล์รูม ก่อนจะตัดสินใจเข้าประกวดนางงามโดยการชักนำจากกลุ่มเพื่อนนางแบบและพี่ๆ ในวงการ ในเวลาต่อมา
แอนดี วิลเลียมส์
แอนดียังมีรายการโทรทัศน์ของตัวเองที่ได้รับความนิยม จากปี 1962-71 เขายังเป็นเจ้าของโรงละคร มูนริเวอร์ ในแบรนสัน รัฐมิสซูรี
มารีญา พูลเลิศลาภ
มิสยูนิเวิร์สไทยแลนด์ 2560
มาเรีย พูลเลิศลาภ ได้ครองตำแหน่งมิสยูนิเวิร์สไทยแลนด์ 2560 พร้อมตำแหน่งพิเศษ Boutique Lady โดย Bangkok Airways เมื่อวันที่ 29 กรกฎาคม พ.ศ. 2560 ณ รอยัลพารากอนฮอลล์ สยามพารากอน
นางงามจักรวาล 2017
มาเรียเป็นตัวแทนของประเทศไทยไปประกวดนางงามจักรวาล 2017 ที่ลาสเวกัส รัฐเนวาดา สหรัฐอเมริกา ในวันที่ 26 พฤศจิกายน พ.ศ. 2560 และได้เข้ารอบ 5 คนสุดท้าย ร่วมกับนางงามจากโคลอมเบีย จาไมกา เวเนซุเอลา และแอฟริกาใต้ โดยผู้ที่ได้นางงามจักรวาลในปีนี้ คือ เดมี่-ลีห์ เนล-ปีเตอร์ จากสาธารณรัฐแอฟริกาใต้
ชีวิตส่วนตัว
ในปี 2563 เธอแสดงจุดยืนสนับสนุนกลุ่ม "เยาวชนปลดแอก" ในการประท้วงในประเทศไทย พ.ศ. 2563 เธอเล่าว่าตนก็มีความกลัว แต่สงสัยว่าเหตุใดจึงต้องกลัว จากการแสดงความเห็นนั้น นอกจากนี้เธอยังเล่าว่าถูกยกเลิกงานจากการแสดงจุดยืนดังกล่าวด้วย มีข่าวกำลังคบกับวรรณสิงห์ ประเสริฐกุล พิธีกร นักเขียน และผู้ผลิตรายการ เป็นแฟนตั้งแต่กลางปี 2563
เพลง
มินิอัลบั้ม MAXI SINGLES ผลงานชิ้นแรกในแนว POP DANCE ของมารีญา และสมอลล์รูม จำนวน 5 เพลง ซึ่งแต่ละเพลงล้วนแต่งมาจากชีวิตของมารีญาทั้งหมด โดยถูกขัดเกลาเนื้อหาเพลง ดนตรี สไตล์ลิส มิวสิควีดีโอ ตลอดจนท่าเต้น โดยรุ่งโรจน์ อุปถัมป์โพธิวัฒน์ ผู้บริหารค่ายสมอลล์รูม
บล็อกเกอร์
บล็อกเกอร์ (Blogger) เป็นบริการบล็อกของกูเกิล ภายหลังจากทดลองให้บริการในช่วงระยะพัฒนา และลงทะเบียนได้โดยไม่ขึ้นอยู่กับกูเกิล หรือไม่จำเป็นต้องใช้จีเมลมาระยะหนึ่ง ปัจจุบันการใช้บริการบล็อกเกอร์จำเป็นต้องใช้จีเมล์ในการกรอกเป็นรหัสผ่าน และสิ้นสุดเบต้าเมื่อเดือนธันวาคม พ.ศ. 2549
นักนางไทย
สมเด็จพระวรราชินี (นักนางไทย) (เขมร : មហាក្សត្រី, โรมัน : Queen Tey) ในช่วงศตวรรษที่ 17 เป็นสมเด็จพระราชินีแห่งอาณาจักรเขมรอุดงใน พ.ศ. 2230
พระราชประวัติ
พระองค์อภิเสกสมรสกับพระบรมราชาที่ 8 และเป็นพระมารดาของพระไชยเชษฐาที่ 3 พระมหากษัตริย์แห่งอาณาจักรเขมรอุดง พระองค์ขึ้นครองราชย์ ในปี พ.ศ. 2230 ตำแหน่งพระราชมารดาผู้สำเร็จราชการแผ่นดิน และเป็นตำแหน่งฐานันดรศักดิ์สูงมากในราชสำนักกัมพูชาในช่วงเวลานั้น
พระนางสำเร็จราชการแผ่นดินเป็นเวลา 3 เดือน ใน พ.ศ. 2231 พระนางได้คืนราชสมบัติแก่พระโอรส
พระองค์ทรงเป็นพระมหากษัตริย์หญิงพระองค์แรกแห่งกัมพูชา นับตั้งแต่พระนางชเยนทรญานแห่งสัมภูปุระ
เหมืองผิวดิน
เหมืองผิวดิน (Surface mining) หรือ เหมืองเปิด เป็นเหมืองที่นำดินหรือหินที่อยู่เหนือแหล่งแร่ที่ต้องการออก ซึ่งแตกต่างจากเหมืองใต้ดินที่ต้องนำแร่ออกจากแหล่งผ่านอุโมงค์ โดยเริ่มมีการทำเหมืองใต้ดินครั้งแรกในตอนกลางคริสต์ศตวรรษที่ 16 เหมืองผิวดินนี้นิยมทำกันในทั่วโลก แต่พบมากที่สุดในทวีปอเมริกาเหนือ
จอห์นนี ทิลลอตสัน
จอห์นนี ทิลลอตสัน (Johnny Tillotson) เกิดเมื่อวันที่ 20 เมษายน ค.ศ. 1938 ในแจ็กสันวิลล์ รัฐฟลอริดาศึกษาที่ มหาวิทยาลัยฟลอริดา โตในพาลัตกา เป็นนักร้องชาวอเมริกันและนักแต่งเพลง ทิลลอตสันประสบความสำเร็จในช่วงต้นทศวรรษ 1960 เมื่อเขามีเพลงฮิตติดท็อปเท็น รวมถึงเพลงดังอย่าง "Poetry in Motion" และ "It Keeps Right on a-Hurtin'" โดยรวมแล้ว เขามี 30 ซิงเกิล และมีอัลบั้มหลายชุดที่ติดชาร์ทบิลบอร์ดในระหว่างปี 1958 ถึง 1984 โดยเพลงส่วนใหญ่จะเข้าชาร์ทเพลงป็อป และมีบ้างบางเพลงที่เข้าชาร์ทคันทรี, อาร์แอนด์บี และอีซีลิสเทนนิง นอกจากนี้เขายังมีผลงานการแสดงบ้าง
อ้างอิง
1938
โชนัน เบลมาเร
โชนัน เบลมาเร (湘南ベルマーレ (Shōnan Berumāre); Shonan Bellmare) เป็นสโมสรฟุตบอลอาชีพญี่ปุ่น ปัจจุบันเล่นในเจลีก ดิวิชัน 1 สโมสรตั้งอยู่ที่นครฮิรัตสึกะ จังหวัดคานางาวะ สนามเหย้าคือ สนามกีฬาโชนัน บีเอ็มดับเบิลยู ฮิรัตสึกะ คำว่า โชนัง หมายถึงพื้นที่ชายฝั่งบริเวณอ่าวซางามิ ส่วนคำว่า เบลมาเร เป็นคำภาษาอิตาลี มาจากคำว่า เบลโล และ มาเร แปลว่า "ทะเลที่สวยงาม"
สโมสรคู่ปรับ
โชนังเคยเป็นส่วนหนึ่งของอดีตแคว้นซางามิ ส่วนเมืองโยโกฮามะและคาวาซากิ เคยเป็นส่วนหนึ่งของอดีตแคว้นมูซาชิ ทำให้เบลมาเรมีสโมสรคู่ปรับภายในจังหวัดที่สำคัญ ได้แก่ โยโกฮามะ เอฟ มารินอส, โยโกฮามะ เอฟซี และ คาวาซากิ ฟรอนตาเล ซึ่งทั้งสามสโมสรตั้งอยู่ที่เมืองท่า
สโมสรคู่ปรับอื่น ๆ นอกเหนือจากสโมสรในจังหวัดคานางาวะได้แก่ เซเรซโซ โอซากะ, อูราวะ เรดไดมอนส์ และ จูบิโล อิวาตะ
ผลงานแบ่งตามฤดูกาล
อ้างอิง:
คอมปานีออฟฮีโรส์ 2
คอมปานีออฟฮีโรส์ 2 (Company of Heroes 2) เป็นวิดีโอเกมแนววางแผนการรบเรียลไทม์ พัฒนาโดย Relic Entertainment และจัดจำหน่ายโดยเซก้า สำหรับไมโครซอฟท์ วินโดวส์, แมคโอเอส และ ลินุกซ์ ตัวเกมเป็นภาคต่อของเกม คอมปานีออฟฮีโรส์ ในปี 2006 เช่นเดียวกับ คอมปานีออฟฮีโรส์ ภาคก่อนหน้า ตัวเกมถูกเซ็ตฉากในช่วงสงครามโลกครั้งที่สอง โดยไปมุ่งเน้นที่แนวรบด้านตะวันออก ซึ่งให้ผู้เล่นไปควบคุมกองทัพแดงแห่งสหภาพโซเวียตในช่วงต่าง ๆ ของแนวรบด้านตะวันออก ตั้งแต่ปฏิบัติการบาร์บารอสซา จนถึง ยุทธการที่เบอร์ลิน คอมปานีออฟฮีโรส์ 2 ทำงานบนเอนจินเกม Essence 3.0 ที่เป็นกรรมสิทธิ์ของ Relic Entertainment
ในเดือนมกราคม 2013 เซก้าได้เข้าซื้อ Relic Entertainment และได้สิทธิ์การถือครองและจัดจำหน่าย คอมปานีออฟฮีโรส์ จากทีเอชคิว ตัวเกมวางจำหน่ายในวันที่ 25 มิถุนายน 2013 ในอเมริกาเหนือและยุโรป
ยางน่องเถา
ยางน่องเถา หรือยางน่องเครือ เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ
คอมปานีออฟฮีโรส์ 2
การตอบรับและการวิจารณ์ในประเทศรัสเซีย
ในประเทศรัสเซียและรัฐหลังโซเวียต ผู้ใช้จำนวนมากและนักวิจารณ์พบว่า คอมปานีออฟฮีโรส์ 2 มีการพรรณนาผู้บังคับการในกองทัพแดงว่าโหดร้าย, ใช้ทหารของตนเองอย่างเลือดเย็น และกลยุทธ์การทำสงครามที่โหดร้ายเกินจริง โดยหลังจากวิดีโอที่สร้างโดยบล็อกเกอร์ชาวรัสเซีย BadComedian (ชื่อจริง - เยฟเกนี บาเจียนอฟ) ผู้คนนับพันได้ลงนามผ่าน Change.org เรียกร้องให้สตีมปิดกั้นการเข้าถึงตัวเกมในกลุ่มประเทศเครือรัฐเอกราช คำร้องได้กล่าวว่าตัวเกมเป็นที "น่าขยะแขยง" ในปี 2013 ตัวเกมถูกห้ามจัดจำหน่ายในประเทศรัสเซีย
1C-Softclub ผู้จัดจำหน่ายเกมในประเทศรัสเซียหยุดการจัดจำหน่ายเกมเมื่อวันที่ 26 กรกฎาคม 2556 เนื่องจากข้อเสนอแนะเชิงลบที่แข็งขัน และจากข่าวดังกล่าวเซก้าซึ่งเป็นผู้จัดจำหน่ายตัวเกมได้ออกแถลงการณ์ว่า "เราให้ความสำคัญกับเรื่องนี้อย่างจริงจังและกำลังตรวจสอบข้อกังวลเหล่านี้อย่างละเอียดกับผู้ที่เกี่ยวข้องทั้งหมด"
ยางน่องเถา
ชื่อพื้นเมืองอื่น : เครืองน่อง (ภาคตะวันออกเฉียงเหนือ แม่ฮ่องสอน) ตะเกาะแบเวาะ (มลายู ภาคใต้) น่อง (ภาคกลาง นครราชสีมา) บานบุรีป่า (ภาคใต้) ยางน่องเครือ (อุบลราชธานี) ยางน่องเถา (จันทบุรี ปราจีนบุรี)
ลักษณะทางพฤกษศาสตร์
ยางน่องเถา เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ ปลายกลีบเป็นแถบแคบยาว สีแดงเข้ม ผลเป็นฝักคู่ รูปทรงกระบอก ยาว 10-30 เซนติเมตร เมล็ดสีน้ำตาลมีกระจุกขนสีขาว
การกระจายพันธุ์
ในธรรมชาติสามารถค้นพบต้นยางน่องเถาได้ตามบริเวณขอบป่าดิบแล้งและป่าดิบชื้นโดยเฉพาะภาคตะวันออกเฉียงเหนือแถบจังหวัดนครพนม อุบลราชธานี นครราชสีมา ภาคตะวันออกและภาคใต้
วรรณกรรม
ยางน่องเถาปรากฏในวรรณกรรมเรื่อง นิราศสุพรรณ บทกวีของสุนทรภู่ ยางน่องเถาปรากฏในวรรณกรรมเรื่อง กาพย์ห่อโคลงประพาสธารทองแดง บทกวีของเจ้าฟ้าธรรมธิเบศรไชยเชษฐ์สุริยวงศ์หรือเจ้าฟ้ากุ้ง
อ้างอิง
หมวดหมู่ : ไม้ดอกไม้ประดับ หมวดหมู่ : วงศ์ตีนเป็ด หมวดหมู่ : พืชมีพิษ
เอเลนอร์แห่งออสเตรีย
เอเลนอร์แห่งออสเตรีย สมเด็จพระราชินีแห่งฝรั่งเศส หรือ เอเลนอร์แห่งออสเตรีย สมเด็จพระราชินีแห่งโปรตุเกส หรือ เอเลนอร์แห่งคาสตีล (Eleanor of Austria หรือ Eleonor of Castile) (15 พฤศจิกายน ค.ศ. 1498 - 25 กุมภาพันธ์ ค.ศ. 1558) เอเลนอร์แห่งออสเตรีย เป็นสมเด็จพระราชินีแห่งโปรตุเกสในพระเจ้ามานูเอลที่ 1 แห่งโปรตุเกส ระหว่างวันที่ 16 กรกฎาคม ค.ศ. 1516 ถึงวันที่ 13 ธันวาคม ค.ศ. 1521  และเป็นสมเด็จพระราชินีแห่งฝรั่งเศสในพระเจ้าฟรองซัวส์ที่ 1 แห่งฝรั่งเศสระหว่างวันที่ 4 กรกฎาคม ค.ศ. 1530 ถึงวันที่ 31 มีนาคม ค.ศ. 1547
เอเลนอร์แห่งออสเตรียพระราชสมภพเมื่อวันที่ 15 พฤศจิกายน ค.ศ. 1498 ที่เลอวอง (Leuven) ในฝรั่งเศส เป็นพระธิดาองค์โตในฟิลิปผู้ทรงโฉม อาร์คดยุคแห่งออสเตรียและดยุคแห่งเบอร์กันดี กับสมเด็จพระราชินีนาถฆัวนาแห่งกัสติยา ทรงมีบรรดาศักดิ์เป็นอาร์คดัชเชสแห่งออสเตรียเมื่อประสูติ และทรงเป็นเจ้าหญิงแห่งคาสตีล (Infanta of Castile) ของราชวงศ์ฮาพส์บวร์ค หลังจากที่เป็นพระราชินีหม้ายพระองค์ก็ทรงได้รับบรรดาศักดิ์เป็นดัชเชสแห่งตูแรน (Touraine) ระหว่างปี ค.ศ. 1547 ถึงปี ค.ศ. 1558 พระนามในภาษาสเปนและโปรตุเกสคือ “Leonor” และภาษาฝรั่งเศสคือ  “Éléonore” หรือ “Aliénor”
เมื่อเอเลนอร์ยังทรงพระเยาว์ก็มีการพยายามจัดการเสกสมรสระหว่างพระองค์กับพระมหากษัตริย์ในราชอาณาจักรต่างๆ ที่รวมทั้งราชอาณาจักรอังกฤษ (พระเจ้าเฮนรีที่ 7 หรือ พระเจ้าเฮนรีที่ 8), หรือกับราชอาณาจักรฝรั่งเศส (พระเจ้าหลุยส์ที่ 12 หรือ พระเจ้าฟรองซัวส์ที่ 1) หรือกับพระมหากษัตริย์โปแลนด์ (พระเจ้าซิกิสมุนด์ที่ 1 แห่งโปแลนด์) แต่ก็ไม่เป็นที่ตกลงกันได้ ในที่สุดก็ทรงเสกสมรสกับพระเจ้ามานูเอลที่ 1 แห่งโปรตุเกส หลังจากการเสนอการสมรสของพระเจ้ามานูเอลกับลูกพี่ลูกน้องของพระองค์ล้มเหลวลง เอเลนอร์และพระเจ้ามานูเอลเสกสมรสกันเมื่อวันที่ 16 กรกฎาคม ค.ศ. 1518 มีพระราชโอรสธิดาด้วยกันสองพระองค์ มกุฎราชกุมารคาร์ลอสแห่งโปรตุเกส ผู้สิ้นพระชนม์ตั้งแต่ยังทรงพระเยาว์ และเจ้าหญิงมาเรีย เลดี้แห่งวิซู เอเลนอร์ทรงเป็นหม้ายเมื่อพระสวามีเสด็จสวรรคตด้วยโรคระบาดเมื่อวันที่13 ธันวาคม ค.ศ. 1521
หลังจากนั้นก็ทรงเสกสมรสกับพระเจ้าฟรองซัวส์ที่ 1 แห่งฝรั่งเศสเมื่อวันที่4 กรกฎาคม ค.ศ. 1530 ตามสนธิสัญญา "La Paz de las Damas" (“ความสงบของสตรี”) ทั้งสองพระองค์ไม่มีพระราชโอรสธิดาด้วยกัน ในฐานะพระราชินีแห่งฝรั่งเศสพระองค์ไม่ทรงมีอำนาจทางการเมืองแต่อย่างใด แต่ก็ทรงถูกใช้เป็นผู้ติดต่อระหว่างฝรั่งเศสและจักรวรรดิโรมันอันศักดิ์สิทธิ์
เอเลนอร์สิ้นพระชนม์เมื่อ 25 กุมภาพันธ์ ค.ศ. 1558 ขณะที่เสด็จกลับจากการไปปรองดองกับพระธิดา
ดูเพิ่ม
1498 1558
รักบี้ยูเนียนทีมชาติไทย
รักบี้ยูเนียนทีมชาติไทยเป็นตัวแทนของประเทศไทยในการแข่งขันรักบี้ยูเนียนระหว่างประเทศ และอยู่ภายใต้การบริหารของสมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ โดยประเทศไทยยังไม่เคยเข้ารอบรักบี้ชิงแชมป์โลกมาก่อน แต่ได้มีสิทธิ์เล่นในรอบคัดเลือกโซนเอเชียตั้งแต่ รักบี้ชิงแชมป์โลก 1999 เป็นต้นมา